**CR-2020-000103**

**AUGSTAJĀ JUSTĪCIJAS TIESĀ
ANGLIJAS UN VELSAS KOMERCDARBĪBAS UN ĪPAŠUMA TIESĀS
KOMERCSABIEDRĪBU TIESĀ (Kancelejas nodaļā)**

**“THE UNITED KINGDOM MUTUAL STEAM SHIP ASSURANCE ASSOCIATION (EUROPE) LIMITED” LIETĀ**

**UN “UK P&I CLUB NV” LIETĀ**

**UN ATTIECĪBĀ UZ 2000. GADA FINANŠU PAKALPOJUMU UN TIRGU LIKUMA VII DAĻU**

**PAZIŅOJUMS**

**AR ŠO TIEK PAZIŅOTS,** ka 2020. gada 20. augustā “The United Kingdom Mutual Steam Ship Assurance Association (Europe) Limited” (“**UKE**”) un “UK P&I Club NV” (“**UKNV**”) saskaņā ar 2000. gada Finanšu pakalpojumu un tirgu likuma (“**FPTL**”) 107. panta 1. daļu iesniedza pieteikumu Anglijas un Velsas Augstajā Justīcijas tiesā par:

1. tāda rīkojuma izdošanu, kas sankcionē apdrošināšanas darbības nodošanas plānu, kas paredz noteiktas UKE apdrošināšanas un pārapdrošināšanas darbības nodošanu UKNV (“**Plāns**”); un
2. tāda rīkojuma izdošanu, kas izdod papildu nosacījumus saistībā ar Plānu saskaņā ar FPTL 112. pantu.

Ja neesat pārliecināts, vai paredzētā nodošana skar jūsu polisi, vai ja esat polises īpašnieks un jums ir kādi jautājumi par paredzēto nodošanu, lūdzu, sazinieties ar UKE pa e-pastu: contactus@thomasmiller.com. Jūs varat arī sazināties rakstiski, izmantojot “UKE Part VII Transfer” adresi *The United Kingdom Mutual Steam Ship Assurance Association (Europe) Limited*, 90 Fenchurch Street, London EC3M 4ST, vai pa tālruni +44 (0)20 7283 4646 no plkst. 10.00 līdz 16.00 (pēc Lielbritānijas laika).

Plāna noteikumu pārskatu, kuru saskaņā ar FPTL 109. pantu sagatavojis neatkarīgs eksperts, pārskata kopsavilkumu un ziņojumu, kurā izklāstīti Plāna noteikumi, var saņemt bez maksas UKE tīmekļa vietnē www.ukpandi.com vai nosūtot e-pastu uz contactus@thomasmiller.com, vai izmantojot iepriekšminēto “Part VII Transfer” adresi vai tālruņa numuru.

UKNV regulējošas iestādes ir “De Nederlandsche Bank NV” un “Autoriteit Financiële Marketen”, un uz visām polisēm, kas tiks nodotas UKNV saskaņā ar Plānu, attieksies kopumā vienāds regulatīvais režīms.

Ja (i) Plāns tiks apstiprināts, (ii) jūs atbilstat kritērijiem, kas attiecas uz Finanšu ombuda dienesta (“**FOD**”) sniegto strīdu izšķiršanas pakalpojumu izmantošanu, un (iii) jūsu polise tiek nodota UKNV, jūs saglabāsiet tiesības iesniegt sūdzību FOD saistībā ar UKE darbību vai bezdarbību pirms Plāna stāšanās spēkā, taču jums nebūs šādu tiesību attiecībā uz UKNV darbību vai bezdarbību pēc Plāna stāšanās spēkā. Kvalifikācijas kritērijus, kas attiecas uz sūdzības iesniegšanu FOD, varat skatīt tīmekļa vietnē https://www.financial-ombudsman.org.uk/faqs/using-service.

Ja (i) Plāns tiks apstiprināts, (ii) jūs atbilstat kritērijiem, kas attiecas uz Finanšu pakalpojumu kompensācijas sistēmas (“**FPKS**”) aizsardzības izmantošanu, un (iii) jūsu polise tiks nodota UKNV saskaņā ar Plānu, tad uz polisi vairs neattieksies FPKS aizsardzība.

Plāna izpilde ir atkarīga no tā, vai Tiesa apstiprinās piedāvāto apdrošināšanas darbības nodošanas plānu, kas paredz visas “The United Kingdom Mutual Steam Ship Assurance Association (Europe) Limited” (“**UKL**”) apdrošināšanas darbības nodošanu UKE (“**UKL plāns**”). Ja Tiesa apstiprinās UKL plānu, UKL plāns stāsies spēkā 2020. gada 30. decembra pusdienlaikā (pēc Lielbritānijas laika).

Pieteikumu izskatīs Augstās tiesas Komercdarbības un īpašuma tiesu tiesnesis 2020. gada 17. decembrī; izskatīšanas vieta: **The Rolls Building, 7 Rolls Buildings, Fetter Lane, London, EC4A 1NL**. Ja Tiesa to apstiprinās, paredzēts, ka Plāns stāsies spēkā 2020. gada 31. decembra pusdienlaikā (pēc Lielbritānijas laika). **Jebkura persona, kura uzskata, ka Plāna īstenošana var viņu nelabvēlīgi ietekmēt, var piedalīties sēdē un/vai izteikt savus iebildumus personīgi un/vai ar pārstāvja starpniecību, un/vai paust savu viedokli par Plānu rakstiski, nepiedaloties sēdē**.

Ja persona plāno piedalīties tiesas sēdē personīgi vai ar pārstāvja starpniecību, mēs lūdzam tai sniegt paziņojumu par saviem nolūkiem to darīt, izklāstot iemeslus, kāpēc Plāns viņu nelabvēlīgi ietekmētu (taču tas nav obligāts nosacījums). Papildus jebkura persona var paust savu viedokli par Plānu rakstiski, nepiedaloties tiesas sēdē (vai neuzdodot savā vārdā tiesas sēdē piedalīties pārstāvim). Šādi paziņojumi un iebildumi jānosūta UKE un UKNV rakstiski, izmantojot e-pastu contactus@thomasmiller.com, vai pa pastu, izmantojot iepriekšminēto “UKE Part VII Transfer” adresi, vai jāsniedz pa tālruni, izmantojot iepriekšminēto tālruņa numuru, katrā gadījumā, cik drīz vien iespējams, un ne vēlāk kā līdz 2020. gada 10. decembra darbdienas beigām. Visi iebildumi tiks iesniegti Tiesai tiesas sēdes laikā.

2020. gada [•]. [•]

*Reed Smith LLP*
The Broadgate Tower
20 Primrose Street
London
EC2A 2RS
Tālr.: +44 (0)20 3116 3000

Atsauce: PMT/JH/767268.00012

Advokāti, kas pārstāv UKE un UKNV